PolyAgent/wiki_georgian_en_parallel_20231101 huggingface dataset:
დიდგორი 2

დიდგორი 2 — მრავალფუნქციური დაჯავშნული სამხედრო-სატრანსპორტო საშუალება. განკუთვნილია ბრძოლის ველზე პირადი შემადგენლობის გადასაყვანად და სადაზვერვო ოპერაციების ჩასატარებლად.
შექმნის ისტორია
შექმნილია 2011 წელს საქართველოს თავდაცვის სამინისტროს დაქვემდებარებაში მყოფი სახელმწიფო სამხედრო სამეცნიერო-ტექნიკური ცენტრი „დელტა“-ს მიერ რომელსაც ექვემდებარება ექვსი სამეცნიერო-კვლევითი ინსტიტუტი და თბილისის საავიაციო ქარხანა
ტექნიკური მახასიათებლები
მანქანას გააჩნია მოდულური კონსტრუქცია, რაც საშუალებას იძლევა მის ბაზაზე შეიქმნას ათეულობით სხვადასხვა მოდიფიკაციის და სხვადასხვა შეიარაღების მატარებელი საბრძოლო მანქანა, დიდგორი 2 აღჭურვილია თერმული ვიზუალიზაციის კამერებით. ინფორმაცია კამერებისგან გადადის სამ სხვადასხვა მინიტორზე: ერთი მძღოლისთვის,ერთი მეთაურისთვის და ერთი დესანტისთვის. მძღოლ მექანიკოსის სამუშაო ადგილი აღჭურვილია ღამის ხედვის სათავალით და „GPS“-ის ნავიგაციური სისტემით.
ჯავშანი
ჯავშანი უზრუნველყოფს დაცვას 7,62X54 მმ კალიბრის ჯავშანგამტანი ტყვიებისგან.
მანქანას გააჩნია 3 ფენიანი სენდვიჩის ტიპის დაჯავშნული ფსკერი. შუა ფენა ნაღმის აფეთქებისას წარმოქმნილ დარტყმით ტალღას შთანთქავს, დანარჩენი ორი კი ეკიპაჟს ნამსხვრევებისგან იცავს.
შეიარაღება
მანქანის მულტიფუნქციური პლატფორმა საშუალებას იძლევა მასზე დამონტაჟდეს შეიარაღების სხვადასხვა სისტემები, მათ შორის: სხვადასხვა კალიბრის ტყვიამფრქვევები, ავტომატური ყუმბარმტყორცნები, საზენიტო და ტანკსაწინააღმდეგო მოდულები, სადაზვერვო სისტემები და სხვა
სტანდარტულ მოდიფიკაციაში მანქანა შეიარაღებულია 7,62 მმ კალიბრის M-134 G Minigun-ის ტიპის მსხვილკალიბრიანი ტყვიამფრქვევით ან დისტანციური მართვის საბრძოლო მოდულით, რომელშიც დამონტაჟებულია 12,7 მმ НСВ და მასთან შეწყვილებული 7,62 მმ-იანი ПКТ-ს ტიპის ტყვიამფრქვევები
ვარიანტები
დიდგორი 1 — ჯავშანტრანსპორტიორი, 2+7 ეკიპაჟი, 356 ცხენის ძალიანი ძრავა, მაქსიმალური სიჩქარე 120 კმ/სთ.
დიდგორი 2 — ჯავშანტრანსპორტიორი, 3+6 ეკიპაჟი, 356 ცხენის ძალიანი ძრავა, მაქსიმალური სიჩქარე 120 კმ/სთ.
დიდგორი 2 — ინტეგრირებული ქსელების მანქანა
დიდგორი 3 — ჯავშანტრანსპორტიორი, 148 ცხენის ძალიანი ძრავა, 8+1 ეკიპაჟი, 6x6 წამყვანი თვლები.
დიდგორი მედევაკი — სამედიცინო-საევაკუაციო ჯავშანმანქანა
სურათები
მომხმარებლები
- რაოდენობა უცნობია
- 100 ცალი დიდგორი მედევაკი
იხილეთ აგრეთვე
დიდგორი 1
დიდგორი 3
დიდგორი მეომარი
თურქული Otokar Cobra
ლაზიკა
რს-122
რესურსები ინტერნეტში
ინტეგრირებული ქსელების მანქანა - „დელტას“ ოფიციალური ვებ-გვერდი
დიდგორი - ქართული ჯავშანტრანსპორტიორი
დიდგორი
საქართველოს თავდაცვის სამინისტრო
ჯავშანტრანსპორტიორები
დაჯავშნული სადესანტო საბრძოლო მანქანა
საქართველოს საბრძოლო აღჭურვილობა
საქართველოს სახმელეთო ჯარები
ახალი ზელანდია 1976 წლის ზაფხულის ოლიმპიურ თამაშებზე

ახალი ზელანდია 1976 წლის ზაფხულის ოლიმპიურ თამაშებზე
ახალმა ზელანდიამ ზაფხულის ოლიმპიურ თამაშებზე მეცამეტედ იასპარეზა 1976 წელს, კანადის ქალაქ მონრეალში. ამ თამაშებზე მათ სხვადასხვა სინჯის 4 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1976 წლის ზაფხულის ოლიმპიურ თამაშებზე
ახალი ზელანდია ზაფხულის ოლიმპიურ თამაშებზე
ოკეანეთის ქვეყნები ზაფხულის ოლიმპიურ თამაშებზე
ძიგური

ძიგური — სოფელი დასავლეთ საქართველოში, სამეგრელო-ზემო სვანეთის მხარის აბაშის მუნიციპალიტეტში, ნორიოს თემში. მდებარეობს ოდიშის დაბლობზე, მდინარე აბაშის მარჯვენა ნაპირას. ზღვის დონიდან 25 მეტრზე. ქალაქ აბაშიდან დაშორებულია 6 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 151 ადამიანი.
ისტორია
წყაროებში პირველად იხსენიება 1640 წელს, როცა სამეგრელოს მთავარი ლევან II დადიანი ძიგურის სასახლეში შეხვდა რუსეთის ელჩებს თ. ელჩინსა და პ. ზახარევს.
ლიტერატურა
სქოლიო
აბაშის მუნიციპალიტეტის სოფლები
ბავშვის უფლებათა კონვენცია

ბავშვის უფლებათა კონვენცია — სახელმწიფოთაშორისი შეთანხმება, რომლის მიზანია, უზრუნველყოს ბავშვების სრულყოფილად მომზადება საზოგადოებაში დამოუკიდებელი ცხოვრებისათვის, აღზარდოს ისინი გაერთიანებული ერების ორგანიზაციის წესდებაში გაცხადებული იდეალების, განსაკუთრებით კი მშვიდობის, ადამიანის ღირსების პატივისცემის, შემწყნარებლობის, თავისუფლების, თანასწორობისა და სოლიდარობის სულისკვეთებით.
ბავშვის უფლებათა კონვენცია 1989 წელს ერთხმად მიიღო გაერთიანებული ერების ორგანიზაციის გენერალურმა ასამბლეამ. ის შედგება პრეამბულის, სამი ნაწილისა და 54 მუხლისაგან.
ბავშვის უფლებათა კონვენცია საქართველოში 1994 წლის 21 აპრილიდან შევიდა ძალაში.
ლიტერატურა
ზურაბიშვილი, დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.
საერთაშორისო ხელშეკრულებები
საქართველოს საერთაშორისო ხელშეკრულებები
ერიდანი

ერიდანი — ნაკადული საბერძნეთში. გაედინება საბერძნეთის დედაქალაქის ათენის ტერიტორიაზე. ერთვის მდინარე ილისოსს.
ერიდანი ათენის წყალმომარაგების მნიშვნელოვანი ობიექტი იყო.
მდინარე აღწერილი აქვთ ძველ ბერძენ გეოგრაფებს სტრაბონსა და პავსანიუსს.
ითვლებოდა, რომ ერიდანი ჩავარდა მითურ ფაეტონში, ამასთანავე მიიჩნეოდა, რომ ერიდანს ჰყავდა საკუთარი ღმერთი.
მდინარის საპატივცემულად არაერთ ობიექტს ეწოდა მისი სახელი, მათ შორის ცის სახრეთ ნახევარსფეროს თანავარსკვლავედს.
მდინარე ერიდანს ადარებდნენ პოს, ევფრატს, დასავლეთის დვინას.
იხილეთ აგრეთვე
საბერძნეთის მდინარეების სია
რესურსები ინტერნეტში
ათენის მთავრობა ერიდანის აღდგენას იწყებს
ნამარხ მდინარეს ეწოდა ერიდანის სახელი
ლიტერატურა
David Hardy: Eridanos, the river of ancient Athens. Archaeological guide, Greek Ministry of Culture, Athen 2004 (Archaeological Receipts Fund). ISBN 960-214-293-6
საბერძნეთის მდინარეები
ხელოვნებით — მშვიდობისა და ურთიერთგაგებისკენ

ხელოვნებით — მშვიდობისა და ურთიერთგაგებისკენ — ჯილდო, რომელსაც იღებენ კულტურისა და ხელოვნების მუშაკები, შემოქმედებითი გუნდები, ორგანიზაციები, რომლებმაც მნიშვნელოვანი წვლილი შეიტანეს საერთაშორისო კულტურული თანამშრომლობის განმტკიცებაში, ჰუმანისტურ იდეალებზე და ფასეულობებზე დაფუძნებული მსოფლიო მხატვრული კულტურის მიღწევების პოპულარიზაციაში.
ჯილდოს გადასცემს ბელარუსის რესპუბლიკის პრეზიდენტი ან მის მიერ უფლებამოსილი ოფიციალური პირი ხელოვნების საერთაშორისო ფესტივალის — „სლავიანსკი ბაზარი ვიტებსკში“ გახსნის ცერემონიაზე.
ჯილდოს მიმღებები
2005 — ანდრეი პეტროვი
2006 — ალა პუგაჩოვა
2007 — სოფია როტარუ
2008 — ალექსანდრა პახმუტოვა
2009 — ვალერი ლეონტიევი
2010 — ვლადიმერ მულიავინი და ვია „პესნიარი“
2011 — იგორ ლუჩენოკი
2012 — ლევ ლეშჩენკო
2013 — ედიტა პიეხა
2014 — ნადეჟდა ბაბკინა
2015 — პოლად ბილბილოღლუ
2016 — მიხეილ ფინბერგი და ბელორუსის ეროვნული აკადემიური საკონცერტო ორკესტრი
2017 — თამარ გვერდწითელი
2018 — როზა რიმბაევა
2019 — ტაისია პოვალი
2020 — ფილიპ კირკოროვი
2021 — ნიკოლაი ბასკოვი
2022 — ანატოლი იარმოლენკო
ჯილდოს მფლობელთა სახელები უკვდავყოფილია ამფითეატრთან ახლოს, „ვარსკვლავების ხეივანში“.
რესურსები ინტერნეტში
ბელორუსის რესპუბლიკის პრეზიდენტის ბრძანებულება — http://www.levonevski.net/pravo/razdel1/num6/1d6308.html
ვარსკვლავების ხეივანის ოფიციალური საიტი
სქოლიო
ჯილდოები ანბანის მიხედვით
მუსიკალური ჯილდოები
ბრიყვთა გემი

ბრიყვთა გემი
სურათი ბრიყვთა გემი ჰიერონიმუს ბოსხმა 1490-1500 წლებში დახატა. მასზე ასახულია ადამიანები ,რომლებიც თავიანთ ცხოვრებას ბანქოს თამაშში, ფლირტსა და ჭამა-სმაში ატარებენ, იმის ნაცვლად რომ რამე ღირებული გააკეთონ.
სურათი, რა სახითაც დღევანდლამდე მოაღწია, არის ტრიპტიქის ფრაგმენტი, რომელიც რამდენიმე ნაწილად დაჭრეს. ბრიყვთა გემი არის ერთ-ერთი ფრთის 2/3. დანარჩენი 1/3 იელის უნივერსიტეტის ხელოვნების გალერეას ეკუთვნის და მოიხსენიება სახელით — გაუმაძღრობის ალეგორია. ტრიპტიქის მეორე ფრთა შედარებით სრული სახითა შემორჩენილი. მისი სახელია — ძუნწის სიკვდილი. ის ვაშინგტონის ხელოვნების ეროვნულ გალერეაშია გამოფენილი. ტრიპტიქის ორივე ფრთა ორ უკიდურესობას: სიძუნწესა და მეტისმეტ თავაშვებულ ცხოვრებას ასახავს. ორივე მათგანი გაკიცხული და გამასხარავებულია.
ბრიყვთა გემი შესრულებულია ზეთის საღებავებით ხის ზედაპირზე. მისი ზომებია 33x58 სმ.
ჰიერონიმუს ბოსხის ნახატები
კარბი

კარბი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (მერეთის თემი), მდებარეობს შიდა ქართლის ვაკეზე, მდინარე პატარა ლიახვის მარცხენა ნაპირზე. ზღვის დონიდან 860 მეტრი, გორიდან 28 კილომეტრი.
კარბსა და მის შემოგარენში შემორჩენილი არქიტექტურული ძეგლები ძირითადად XVI-XVIII საუკუნეებს განეკუთვნება, მათ შორის არის წმინდა სამების ეკლესიაც. ამ ძეგლებზე მწირი ინფორმაცია არსებობს, მიუხედავად იმისა, რომ თავად კარბი წერილობით წყაროებში XI საუკუნიდან ჩანს.
სოფლის მიდამოებში ასევე გვხვდება რამდენიმე კოშკი: გნოლიძეების ციხე, დავითაშვილების ციხე, ხუბაშვილების ციხე და კიდევ სამი კოშკი.
ისტორია
1068 წელს სოფელში დაბანაკდა თურქ-სელჩუკთა სულთანი ალფ-არსლანი, რომელიც თავისი ლაშქრით შემოესია ქართლის სოფლებს. XVI საუკუნის II ნახევარში კარბი, რომელიც კასპთან ერთად მითვისებული ჰქონდა ბარძიმ ამილახვარს, უკან დაიბრუნა სიმონ მეფემ.
დემოგრაფია
2014 წლის აღწერის მონაცემებით, სოფელში ცხოვრობს 613 ადამიანი.
იხილეთ აგრეთვე
კარბის კოშკები
კარბის ღვთისმშობლის ეკლესია
კარბის წმინდა მარინეს ეკლესია
კარბის წმინდა სამების ეკლესია
ლიტერატურა
სქოლიო
გორის მუნიციპალიტეტის სოფლები
სერსეი ლანისტერი

სერსეი ლანისტერი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ეკრანიზაციაში მის როლს ასრულებს ბრიტანელი მსახიობი ლინა ჰიდი.
თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. სერსეი არის ერთ-ერთი უმდიდრესი და ძლევამოსილი „ლანისტერების ოჯახის“ წევრი. იგი ფიგურირებს წიგნებში: „მეფეთა ჯახი“ (1998), „ხმლების ქარიშხალი“, ხოლო ცენტრალური პერსონაჟია წიგნებისა: „ნადიმი ყვავებისთვის“ (2005), „ცეკვა დრაკონებთან“ (2011) და „ზამთრის ქარები“ (2020).
სერსეი შვიდი სამეფოს დედოფალი გახდა რობერტ ბარათეონზე ქორწინებით, მას შემდეგ რაც ტარგარიენთა დინასტია გადავარდა. მას ჰყავს ტყუპი ძმა ჯეიმი ლანისტერი, ვისგანაც ეყოლა სამი შვილი.
ლინა ჰიდმა მიიღო უმაღლესი შეფასებები კინოკრიტიკოსებისაგან. იგი ოთხჯერ იყო ნომინირებული ემიზე (2014, 2015, 2016, და 2018), ასევე ოქროს გლობუსზე (2016).
რესურსები ინტერნეტში
სერსეი ლანისტერი — „Telegraph“
სერსეი ლანისტერი — „ყინულისა და ცეცხლის სიმღერის ვიკი
სქოლიო
სატახტოთა თამაში
ყინულისა და ცეცხლის სიმღერის პერსონაჟები
სამუილი (ბულგარეთი)

სამუილი (ბულგარეთი)
სამუილი (დ. უცნობია — გ. 6 ოქტომბერი, 1014) — ბულგარეთის სამეფოს მეფე 980-1014 წლებში კომიტოპულების დინასტიიდან.
ბულგარეთს ფაქტობრივად მართავდა 971 წლიდან, როგორც მხედართმთავარი და მეფე რომანის თანამმართველი. უფროსი ძმების დავითისა და მოსეს გარდაცვალების შემდეგ 980 წელს გახდა ბულგარეთის მეფე. სათავე დაუდო კომიტოპულების დინასტიას. ბიზანტიასთან ხანგრძლივ ომში შეინარჩუნა ქვეყნის დამოუკიდებლობა. მმართველობის დასაწყისში ბიზანტიელებს მიაყენა რამდენიმე მძიმე მარცხი და შეაჩერა მათი შემოსევები ბულგარეთში.
X საუკუნის დასასრულს ბულგართის ჯარმა დაიპყრო სერბების მიწა, მოწყვეს ექსპედიციების მთელი რიგი ხორვატებისა და უნგრელების წინააღმდეგ. თუმცა 1001 წლიდან სამუილი იძულებულია გადავიდეს თავდაცვით ბრძოლებზე, ბიზანტიელთა შემოსევების გამო. მას შემდეგ, რაც ბიზანტიის იმპერიამ დაიბრუნა ბულგარეთის სამეფოს ჩრდილო-აღმოსავლეთი ნაწილი, სამუილმა დედაქალაქი გადაიტანა თანამედროვე მაკედონიის ტერიტორიაზე. თავდაპირველად დედაქალაქის ფუნქციას რომელიმე კონკრეტული ქალაქი არ ასრულებდა. საბოლოოდ კი დროებითი დედაქალაქი გახდა ოჰრიდი. სამუილი გარდაიცვალა გულის შეტევით 1014 წლის 6 ოქტომბერს, კლეიდიონის ბრძოლაში სასტიკი მარცხიდან ორი თვის შემდეგ. 4 წლის შემდეგ ბულგარეთი მთლიანად დაიპყრო ბიზანტიის იმპერიამ.
სამუილის მმართველობის პერიოდში ბულგარეთის პირველი სამეფო მოიცავდა ბალკანეთის ნახევარკუნძულის უდიდეს ნაწილს, მათ შორის თრაკიას. იგი ითვლება მაკედონიისა და ბულგარეთის ეროვნულ გმირად. მის დამსახურებას აფასებდნენ მოწინააღმდეგეებიც. ბიზანტიელმა მწერალმა იოანე გეომეტრმა დაწერა ლექსი, სადაც სამუილი კომეტას შეადარა.
ოჯახი
რესურსები ინტერნეტში
Летопис попа Дуклянина
Яхъя Антиохийский, Летопись 1-6, 7-17
Отрывок из Иоанна Скилицы о битве у горы Беласица
Catherine Holmes, Basil II (A.D. 976-1025)
Map of Europe in 1000.
ბულგარეთის მმართველები
პიროვნებები გაურკვეველი დაბადების თარიღით
გარდაცვლილი 6 ოქტომბერი
გარდაცვლილი 1014
ყადირლი (მრავალმნიშვნელოვანი)

ყადირლი (მრავალმნიშვნელოვანი)
ყადირლი შეიძლება აღნიშნავდეს:
ყადირლი — სოფელი აზერბაიჯანში, თოუზის რაიონი
ყადირლი — სოფელი აზერბაიჯანში, მასალის რაიონი
ბრილისი

ბრილისი — არქეოლოგიური ძეგლი, კასპის მუნიციპალიტეტის სოფელ მთიულთუბანში. კავთისხევ-ნოსტეს გზის მარჯვენა მხარეს. თარიღდება ქვის ხანით. ზედაპირზე იპოვება კაჟის იარაღები და წარმოების ნაშთები.
ლიტერატურა
კასპის მუნიციპალიტეტის არქეოლოგიური ძეგლები
უოლტერ ადამსი

უოლტერ ადამსი
უოლტერ სიდნი ადამსი (დ. 20 დეკემბერი, 1876, ანტიოქია — გ. 11 მაისი, 1956, პასადენა) — ამერიკელი ასტრონომი, ვაშინგტონის ეროვნული მეცნიერებათა აკადემიის წევრი, 1923 წლიდან მაუნტ-უილსონის ობსერვატორიის დირექტორი, 1946 წლიდან კი — საპატიო დირექტორი, საერთაშორისო ასტრონომიული კავშირის ვიცე-პრეზიდენტი (1935-1948). ცნობილია მრავალრიცხოვანი გამოკვლევით მზისა და ვარსკვლავთა სპექტროსკოპიის დარგში, უფრო კი სპექტრული ხაზების ინტენსივობათა თანაფარდობის საფუძველზე ვარსკვლავებამდე მანძილების განსაზღვრის მეთოდის დამუშავებით.
ლიტერატურა
სქოლიო
ამერიკელი ასტრონომები
გივი გოშაძე

გივი გოშაძე
გივი გიორგის ძე გოშაძე (დ. 1 ივნისი, 1928, სოფელი კვაშხიეთი, ახლანდელი ონის მუნიციპალიტეტი — გ. 5 იანვარი, 2004, თბილისი) — ქართველი ეკონომისტი. ეკონონომიკის მეცნიერებათა დოქტორი (1971), პროფესორი (1973), საქართველოს საინჟინრო აკადემიის ნამდვილი წევრი (1996), საქართველოს ჟურნალისტთა კავშირის პრემიის ლაურეატი (1982).
ბიოგრაფია
1952 წელს თსუ-ის ეკონომიკური ფაკულტეტის დამთავრების შემდეგ 1957-1960 წლებში მუშაობდა გამომცემლობა „საბჭოთა საქართველოს“ სამრეწველო-ტექნიკური ლიტერატურის რედაქციის გამგედ, 1960–1967 წლებში იყო საქართველოს სასოფლო-სამეურნეო ინსტიტუტის პოლიტეკონომიის კათედრის დოცენტი, 1980-1992 წლებში კათედრის გამგე, 1967-1073 წლებში თსუ-ის პოლიტეკონომიია კათედრის დოცენტი, 1973-1980 წლებში პროფესორი, 1992–2004 წლებში ეკონომიკის თეორიის კათედრის პროფესორი. მისი სამეცნიერო შრომები ეხება ეკონომიკური თეორიისა და სარკინიგზო ტრანსპორტის ეკონომიკის საკითხებს. დაჯილდოებულია ივ. ჯავახიშვილის საიუბილეო მედლითა (1976) და ღირსების ორდენით (1998).
ლიტერატურა
დაბადებული 1928
დაბადებული 1 ივნისი
გარდაცვლილი 2004
გარდაცვლილი 5 იანვარი
ქართველი ეკონომისტები
გივი
ონის მუნიციპალიტეტში დაბადებულები
თბილისში გარდაცვლილები
Meranoplus duyfkeni

Meranoplus duyfkeni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Meranoplus-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ბორი (ქალაქი რუსეთში)

ბორი (ქალაქი რუსეთში)
ბორი — ქალაქი რუსეთში, ნიჟნი-ნოვგოროდის ოლქის ცენტრალურ ნაწილში. 76 732 მცხოვრები (2021). მდებარეობს მდინარე ვოლგის მარცხენა სანაპიროზე, ქალაქ ნიჟნი-ნოვგოროდის გაღმა მხარეს (მასთან დაკავშირებულია საავტომობილო ხიდით). ქალაქში არის რკინიგზის სადგური „მოხოვიე-გორი“.
პირველად იხსენიება XIII საუკუნეში როგორც ვეზლომსკაია-სლობოდკა მდინარე ვეზლომის შესართავთან. მოგვიანებით გადაიტანეს 1 კმ-ით ჩრდილოეთით და ბოროვსკაია-სლობოდა უწოდეს. 1927 წლიდან მუშათა დაბა იყო, 1938 წლიდან ქალაქია. მოქმედებს ნიჟნი-ნოვგოროდის სახელმწიფო უნივერსიტეტის დისტანციური განათლების ფაკულტეტი (2000), მხარეთმცოდნეობის მუზეუმი (1969), საესტრადო-მუსიკალური კომედიის თეატრი „მიუზიკლი“ (1989); ქარხნები: მინის, მილების, „ნიჟნეგოროდსკი ტეპლოხოდი“ (აირის, ნავთობისა საავტომობილო მრეწველობის, მცურავი ამწეების მოწყობილობები და სხვ.), სილიკატების; ავეჯის ფაბრიკა, საკვები კონცენტრატების წარმოება და სხვ.
სქოლიო
ნიჟნი-ნოვგოროდის ოლქის ქალაქები
Sony Ericsson W880i

Sony Ericsson W880i — მობილური ტელეფონი, რომელიც გამოუშვა კომპანია Sony Ericsson-მა 2006 წლის სექტემბერში. Sony Ericsson-ის Walkman-ის სერიაში მობილური გახდა პოპულარული მისი მცირე ზომის და ხარისხიანი კონსტრუქციის გამო. W880-ი არის მხოლოდ 9.4 მმ სისქის.
რესურსები ინტერნეტში
GSMArena.
Sony Mobile-ის მობილური ტელეფონები
პეისონელი (მრავალმნიშვნელოვანი)

პეისონელი (მრავალმნიშვნელოვანი)
პეისონელის გვარით ცნობილი არიან შემდეგი პიროვნებები:
შარლ პეისონელი, 1640-1720 – ფრანგი ექიმი
ჟან ანდრე პეისონელი, 1694-1759 – ფრანგი ექიმი და ნატურალისტი
კლოდ-შარლ პეისონელი, 1727-1790 – ფრანგი ექიმი და მწერალი
შარლ პეისონელი, 1700-1757 – ფრანგი იურისტი
ტრიპიტაკა

ტრიპიტაკა (Sanskrit: [trɪˈpɪʈɐkɐ]) ა ტიპიტაკა (Pali: [tɪˈpɪʈɐkɐ]) — ბუდისტური წერილების ტრადიციული ტერმინი
თჰერავადას ბერებმა ის პალმის ფოთლებზე ჩაწერეს. ტექსტი პალიზე (ძველ ინდურ სალაპარაკო ენაზე) დაიწერა, ამიტომ მას ხშირად პალის კანონის სახელითაც მოიხსენიებენ.
ეტიმოლოგია
ტრიპიტაკა (სანსკრიტულად: त्रिपिटक), სიტყვასიტყვით ნიშნავს სამ კალათას. ეს არის ტრი (त्रि), რაც ნიშნავს სამს, პიტაკა (पिटक), რაც ნიშნავს კალათას.
სახელი შეესაბამება ტექსტის დაყოფის ნაწილებს:
ვინაია-პიტაკა(დისციპლინა) — შესულია მითითებები ბერებისა და მონაზვნებისთვის, მონასტრული ცხოვრების მომაწესრიგებელი ნორმები და სხვა.
სუტა-პიტაკა (მოძღვრება) — გადმოგვცემს ბუდისტურ მოძღვრებას.
აბჰიდჰამა-პიტაკა (მეტაფიზიკა) ამ მოძღვრების ფილოსოფიურ დამუშავებას წარმოადგენს
ისტორია
სიდჰართა გაუტამას იგივე ბუდას, ქრისტეს მსგავსად არაფერი დაუწერია რამაც მისი მოძღვრების ირგვლივ დავა გამოიწვია. ჭეშმარიტების დასადგენად კრებებს იწვევდნენ, რომელთა შორისაც უმთავრესია ძვ. წ. 250 წ. პაშალიპუტრაში მეფე აშოკას დროს ჩატარებული კრება, რომლის დადგენილების ძალით ბუდიზმი, რომელიც მანამდე იდევნებოდა, სახელმწიფო რელიგია გახდა. ამ დროისათვის მოხდა ბუდას მოძღვრების წერილეობითი ფიქსაცია ტიპიტაკას მიხედვით, ბუდისტური რელი­გიის დამფუძნებელი იყო ჩრდილო-ინდური სახელმწიფოს მეფის შვილი. იგი მიეკუთვნებოდა ჰიმალაის მთების ძირში მცხოვრებ შაკიას ტომს. მეფისწულს ეძახდნენ სიდჰარტჰას, მოგვიანებით კი ცნობილი გახდა როგორც გაუტამა და შაკიამუნი. თუმცა, გადმოცემანი სხვადასხვა სახელითაც მოიხსენიებს: ტაჰტაგატა, ბჰაგავატა, ჯინა და ა.შ
სქოლიო
რელიგიური ტექსტები
ბუდისტური ცნებები
ოკინავის დაბრუნების შეთანხმება

ოკინავის დაბრუნების შეთანხმება — შეთანხმება აშშ-სა და იაპონიას შორის, რომლის თანახმად აშშ-მ იაპონიის სასარგებლოდ დათმო უფლებები კუნძულ ოკინავაზე. ხელშეკრულებას ერთდროულად მოაწერეს ხელი ვაშინგტონსა და ტოკიოში 1971 წლის 17 ივნისს. ამერიკის მხრიდან პრეზიდენტ რიჩარდ ნიქსონის სახელით ხელი მოაწერა სახელმწიფო მდივანმა უილიამ როჯერსმა, ხოლო იაპონიის მხრიდან კიიტი აიტიმ პრემიერ-მინისტრ ეისაკუ სატოს სახელით. იაპონიის პარლამენტმა ხელშეკრულების რატიფიცირება 1971 წლის 24 ნოემბერს მოახდინა.
რესურსები ინტერნეტში
ხელშეკრულების ტექსტი
იაპონიის ისტორია
XX საუკუნის სამშვიდობო ხელშეკრულებები
Fiji at the 1956 Summer Olympics

Fiji at the 1956 Summer Olympics
Fiji competed in the Summer Olympic Games for the first time at the 1956 Summer Olympics in Melbourne, Australia.
Athletics
Boxing
Sailing
References
Official Olympic Reports
Nations at the 1956 Summer Olympics
1956
1956 in Fijian sport
დონი (მდინარე)

დონი (მდინარე)
დონი — რუსეთის ერთ-ერთი უმთავრესი მდინარე. სათავეს იღებს ქალაქ ნოვომოსკოვსკის სიახლოვეს, ტულადან 60 კმ-ით სამხრეთ-აღმოსავლეთით. მდინარის სიგრძე 1 950 კმ-ია, ჩაედინება აზოვის ზღვაში. შესართავთან წარმოქმნის 540 კმ² ფართობის დელტას. გეოგრაფიულად დონი დაბლობის მდინარეა. ნოემბრის ბოლოს ან დეკემბრის დასაწყისში მისი წყალი იყინება და ყინულით დაფარული რჩება 140 დღე ზემო დინებაში და 30-90 დღე ქვემო დინებაში.
ანტიკურ ხანაში, ძველი ბერძენი გეოგრაფების მიერ, დონი მიიჩნეოდა საზღვრად ევროპასა და აზიას შორის.
რესურსები ინტერნეტში
მდინარე დონი, ენციკლოპედია ბრიტანიკა
ტულის ოლქის მდინარეები
რიაზანის ოლქის მდინარეები
ლიპეცკის ოლქის მდინარეები
ვორონეჟის ოლქის მდინარეები
როსტოვის ოლქის მდინარეები
ვოლგოგრადის ოლქის მდინარეები
დონის როსტოვის მდინარეები
IW Engine

IW Engine — თამაშის ძრავა შიდა გამოყენებისთვის. შემუშავებული იქნა ამერიკული კომპანიების, Infinity Ward-ის, Treyarch-ისა და Sledgehammer Games-ის მიერ 2005 წელს, ვიდეო თამაშების სერია „Call of Duty“-ისთვის. IW engine-ს, აგრეთვე გამოიყენებს Activision.
თავდაპირველად ძრავა დაფუძნებული იყო id Tech 3-ის ძრავაზე. 2009 წლის 15 ივლისს, საიტ IGN-მა IW engine შეიყვანა სიაში „10 საუკეთესო თამაშის ძრავა“. ძრავი დღემდე აქტიურია, ხოლო მის მოდიფიცირებაზე პასუხისმგებელია Treyarch და Sledgehammer Games.
რესურსები ინტერნეტში
IW Engine — Mod DB
სქოლიო
2005 წლის პროგრამული უზრუნველყოფა
Activision
პროპრიეტარული პროგრამული უზრუნველყოფა
ვიდეო თამაშების ძრავები
List of Washington Wizards head coaches

List of Washington Wizards head coaches
The Washington Wizards are an American professional basketball team based in Washington, D.C. They are a member of the Southeast Division of the Eastern Conference in the National Basketball Association (NBA). The team plays its home games at the Capital One Arena (formerly the MCI Center and the Verizon Center). The franchise was established in Chicago, Illinois as the Chicago Packers in 1961; after one season, its name was changed to the Chicago Zephyrs. In 1963, the franchise moved to Baltimore, Maryland and was renamed the Baltimore Bullets. It moved to Landover, Maryland in 1973 and changed its name to the Capital Bullets. After one season, the team became the Washington Bullets. In 1978, the Bullets won the 1978 NBA Finals in seven games for the franchise's only championship. In 1997, the team became the Washington Wizards, which is the team's current name. Since their formation, the Wizards have won six divisional championships, four conference championships, one league championship and have appeared in the playoffs twenty-three times.
There have been 24 head coaches for the Wizards franchise. The franchise's first coach was Jim Pollard, who led the team for one season. Dick Motta is the only Wizards coach to have led the team to a championship; the team won the 1978 NBA Finals as the Washington Bullets during his tenure. Gene Shue is the only Wizards coach to have won the NBA Coach of the Year Award; he won it twice, in 1969 and 1982. No Wizards coach has been elected into the Basketball Hall of Fame as a coach, but four have been elected into the Hall of Fame as a player: Jim Pollard, Buddy Jeannette, K. C. Jones and Wes Unseld. Shue is the franchise's all-time leader in regular-season games coached (1027) and wins (522); Jones is the franchise's all-time leader in regular-season winning percentage (.630). Dick Motta is the franchise's all-time leader in playoff games coached (51) and wins (27), as well as playoff-game winning percentage (.529). Five Wizards coaches have spent their entire NBA head coaching career with the team: Mike Farmer, Bob Staak, Jim Brovelli, Leonard Hamilton and Ed Tapscott. The team's current head coach is Wes Unseld Jr.
Key
Coaches
Notes
A running total of the number of coaches of the franchise. Thus, any coach who has two or more separate terms as head coach is only counted once.
Each year is linked to an article about that particular NBA season.
References
General
Specific
Lists of National Basketball Association head coaches by team
Head Coaches
პავსანია (მხედართმთავარი)

პავსანია (მხედართმთავარი)
პავსანია (დ. დაახლ. ძვ. წ. 510 – გ. ძვ. წ. 468) — სპარტელი მხედართმთავარი. აგიადების სამეფო საგვარეულოდან. ბერძენ-სპარსელთა ომების დროს თერმოპილესთან ლეონიდას დაღუპვის შემდეგ გახდა მისი მცირეწლოვანი ვაჟის პლისტარქეს რეგენტი. მეთაურობდა ბერძენთა არმიას, რომელმაც 479 წლის სექტემბერში პლატეის ბრძოლაში გაანადგური სპარსელთა ჯარი მარდონიოსის მეთაურობით. 478 წელს დაინიშნა ბერძნული ფლოტის სარდლად, ამ თანამდებობაზე შეცვალა მეფე ლეოტიქიდე. პავსინიას მეთაურობით ბერძნებმა უპირატესობა მოიპოვეს კვიპროსზე, ბოსფორის სრუტეში აიღეს ქალაქი ბიზანტიონი. ანტიკური ავტორების აზრით, ბიზანტიონში ყოფნისას ფარული კავშირები დაამყარა სპარსელთა მეფესთან. ამას გარდა, პავსანიას ქედმაღლურმა ქცევამ ხელი შეუწყო საერთობერძნულ კავშირში ჰეგემონიის სპარტელებიდან ათენელებზე გადასვლას. იგი გამოიძახეს სპარტაში და სარდლობიდან გაათავისუფლეს. თავისი ინიციატივით დაბრუნდა ბიზანტიონში და 471 წლამდე იგი საკუთარი ხელისუფლების ქვეშ ჰყავდა. შემდგომ გარკვეული ხანი ცხოვრობდა კოლონეში (ტროადა). 468 წელს ღალატის ეჭვით (მ. შ. ჰილოტებთან დანაშაულებრივი კავშირისთვის) გამოიძახეს სპარტაში ეფორების სასამართლოზე. მისი დაპატიმრების მცდელობის დროს დაიმალა სპარტის ათენას ტაძარში. სპარტის ხელისუფლებამ ტაძრის შესასვლელი ამოაქოლინა, პავსანია დაიღუპა დაუძლურების შედეგად. ზოგიერთი თანამედროვე მკვლევარი ბიზანტიონში პავსანიას მეორედ ჩასვლას და იქ ყოფნას ძლიერ ხანმოკლედ თვლის და მის სიკვდილს ძვ. წ. 476 წლით ათარიღებს.
სქოლიო
გარდაცვლილი ძვ. წ. 468
ძველი ბერძენი მხედართმთავრები